joelniklaus/EU_Wikipedias huggingface dataset:
Luninas (Lenkviečiai)

Luninas (, , nuo 1938 m. birželio 6 d. Hohensalzburg, 1945–1946 m. , nuo 1946 m. rugsėjo 7 d. ) – miestelis Kaliningrado srities šiaurinėje dalyje, Nemano rajone, 14 km į pietus nuo Ragainės, plentų A 198 Ragainė – Gumbinė ir Žilinas – Vesnovas sankryžoje. Nuo 2008 m. Lunino kaimo gyvenvietės centras.

Istorija 
Nadruvos žemės kaimo pavadinimas lietuviškos kilmės.  Gyvenvietė įkurta XVI a. Iš pradžių gyventa beveik vienų lietuvininkų. Priklausė Mažosios Lietuvos Ragainės apskričiai. 1735 m. pastatyta evangelikų liuteronų bažnyčia, 1741 m. įkurta parapija, atidaryta parapinė mokykla. 1858 m. bažnyčioje įtaisyti vargonai. 

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Ragainės apskrities (1922–1945 m. Tilžės-Ragainės apskrities) kaimas. 1946–2008 m. Lunino apylinkės (Лунинский cовет) centras. 

Po Antrojo pasaulinio karo pertvarkytoje bažnyčioje 1951 m. įrengti kultūros namai, 2002 m. jie sudegė. Po karo sunaikintos kapinės, nugriauta dvaro sodyba, kiti senieji pastatai, likusieji nugyventi, apleisti.

Žmonės 
 1741–1745 m. Lenkviečiuose kunigavo Kristijonas Luneburgas.
 1884–1888 m. dirbo lietuviškų knygų leidėjas, būsimasis Šilokarčemos bažnytinės srities superintendentas T. G. Štrukas.
 1888–1898 m. dirbo būsimasis Šilokarčemos ir Tilžės bažnytinės srities superintendentas L. A. Tylis.
 Nuo 1859 m. mokykloje precentoriavo Karalienės mokytojų seminarijos absolventas A. Pauliūnas.
 XIX a. septintajame dešimtmetyje mokykloje dirbo naujoviško lietuviško elementoriaus, išleisto 1882 m. autorius Georgas Kerneris.
 1854 m. gimė rašytoja, Rytų Prūsijos himno autorė Johana Ambrozius.

Demografija 
Po 1709–1711 m. didžiojo maro ir bado Lenkviečiuose ir apylinkėse apsigyveno kolonistų zalcburgiečių. XIX a. viduryje bažnytkaimyje buvo 256 gyventojai, 1905 m. – 325 gyventojai, iš jų 10 užsirašė lietuvninkais, 1939 m. – 364 gyventojai.

Lenkviečių parapijoje 1848 m. iš 2500 parapijiečių apie 1000 (40 %) buvo lietuvininkai. 1870 m. jais užsirašė 560 (26,7 %), 1897 m. tik 400 (14,3 %), 1912 m. iš 2800 parapijiečių teliko 100 (3,5 %) lietuvininkų. Konfirmacijai lietuvių jaunuoliai gimtąja kalba rengti dar XX a. pradžioje. Pamaldos lietuvių kalba per Pirmąjį pasaulinį karą ir po jo laikytos kartą per 4-6 savaites.

Lunino apylinkė 
Lunino apylinkės  teritorijoje buvo šios gyvenvietės:

Šaltiniai 

Ragainės apskrities gyvenvietės
Nemano rajono gyvenvietės
Malomožaiskojė (Būdviečiai)

Būdviečiai (, nuo 1938 m. birželio 3 d. Altenkirch, 1945–1946 m. , nuo 1946 m. rugsėjo 7 d. Malomožaiskojė, ) – miestelis Mažojoje Lietuvoje, Kaliningrado srities šiaurinėje dalyje, Nemano rajone, 17 km į pietryčius nuo Ragainės, nuo 2008 m. birželio 30 d. Lunino kaimo gyvenvietės kaimas.

Istorija 
1665 m. Būdviečiuose įkurta lietuviška evangelikų liuteronų parapija, pastatyta bažnyčia; jos vietoje 1782 m. antroji, kuri 1951 m. paversta kultūros namais; 1995 m. sudegė.

Nadruvos žemės kaimo pavadinimas lietuviškos kilmės.  1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Ragainės apskrities (1922–1945 m. Tilžės-Ragainės apskrities) kaimas, iki 1935 m. kovo 31 d. kaimo bendruomenė, vėliau savivaldybė, 1946–2008 m. Malomožaiskojė apylinkės (Маломожайский cовет) centras,  prijungti Moskvinas ir Vinkšnynai.

Gyventojai 
Kaime 2010 m. buvo 144 gyvenamieji namai.

Žymūs žmonės 
Būdviečiuose 1665–1691 m. dirbo kunigas Teodoras Lepneris, 1701–1750 m. – Frydrichas Zigmantas Šusteris, 1778–1821 m. – precentorius, kunigas, poetas, tautosakininkas Kristupas Danielius Hasenšteinas, 1827–1846 m. Natanelis Frydrichas Ostermejeris.

Lietuviai 
Iki 1709–1711 m. didžiojo maro ir bado beveik visi gyventojai buvo lietuvininkai. Po jo XVIII a. pirmoje pusėje gyvenvietėje ir apylinkėse apsigyveno vokiečių kolonistų, beveik visi valstiečiai. 1878 m. vokiečių statistikos duomenimis, lietuviškai kalbančiųjų buvo daugiau kaip pusė gyventojų. Iki Pirmojo pasaulinio karo dauguma jų suvokietėjo. Po Antrojo pasaulinio karo į ištuštėjusius Būdviečius ir apylinkes atsikėlė gyventojų iš TSRS, daugiausia – rusai, vėliau iš TSRS okupuotos Lietuvos – lietuvių. 1989 m. duomenimis, apie 30 % gyventojų buvo lietuviai. 1991 m. vidurinėje mokykloje įsteigtas lietuvių kalbos ir etnokultūros fakultatyvas.

Švietimas 
1947 m. atidaryta pradinė mokykla rusams, kuri 1948 m. pertvarkyta į septynmetę, 1958 m. į vidurinę, 2006 m. į pagrindinę. Išleistos 54 abiturientų laidos. 2008 m. mokėsi 96 moksleiviai, dirbo 14 mokytojų.

Direktorė nuo 1992 m. Bronislava Sinelnikova.

Apylinkė 
Malomožaiskojė apylinkės teritorijoje buvo šios gyvenvietės:

Šaltiniai

Nuorodos 
 Altenkirch fr. Budwethen, Rytų Prūsijos nuotraukų archyvas
 Malomožaiskojė bankgorodov.ru

Kaliningrado srities gyvenvietės
Ragainės apskrities gyvenvietės
Naujieji Argininkai

Novokolchoznojė (, , nuo 1938 m. liepos 16 d. Argenbrück, 1945–1946 m. , nuo 1946 m. ) – gyvenvietė Mažojoje Lietuvoje, Kaliningrado srities šiaurinėje dalyje, Nemano rajone, 15 km į pietvakarius nuo Ragainės, nuo 2008 m. birželio 30 d. Žilino kaimo gyvenvietės kaimas.

Istorija 
Nadruvos žemės kaimo pavadinimas lietuviškos kilmės.  1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Tilžės apskrities (1922–1945 m. Tilžės-Ragainės apskrities) dvaras.  1993–2008 m. Novo Kolchoznojė apylinkės (Ново-Колхозненский cовет) centras. 1993 m. prijungti Černyševas, Ščukinas ir Grigorjevas.

Apylinkėse buvo gaminamas garsusis Ulmentalio sūris.

Gyventojai

Apylinkė 
Apylinkės teritorijoje buvo šios gyvenvietės: </ref>

Šaltiniai 

 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Nuorodos 
 Novokolchoznojė bankgorodov.ru
 Novokolchoznojė foto-planeta.com

Ragainės apskrities gyvenvietės
Nemano rajono gyvenvietės
Rakitinas (Kuršiai)

Rakitinas (, , 1945–1946 m. , nuo 1946 m. rugsėjo 7 d. ) – miestelis Mažojoje Lietuvoje, Kaliningrado srities šiaurinėje dalyje, Nemano rajone, 9 km į pietus nuo Ragainės, nuo 2008 m. birželio 30 d. Nemano miesto gyvenvietės kaimas.

Istorija 
Nadruvos žemės kaimo pavadinimas lietuviškos kilmės.  1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Ragainės apskrities (1922–1945 m. Tilžės-Ragainės apskrities) valstybinis dvaras, nuo 1928 m. rugsėjo 30 d. dvaras, prijungtas prie Jonynų kaimo bendruomenės.  1946–2008 m. Rakitino apylinkės (Ракитинский cовет) centras.

Kolūkio „Sovetskij“ gyvenvietė, yra kultūros namai, pašto skyrius, dvi parduotuvės.

Gyventojai 
Kaime 2010 m. buvo 59 gyvenamieji namai.

Apylinkė 

Rakitino apylinkės teritorijoje buvo šios gyvenvietės:

Šaltiniai 

 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.</small>

Nuorodos 
 Rakitinas bankgorodov.ru
 Rakitinas foto-planeta.com

Ragainės apskrities gyvenvietės
Nemano rajono gyvenvietės
Žydrūnas Ilgauskas

Žydrūnas Ilgauskas (pravardė Big Z, g. 1975 m. birželio 5 d. Kaune) – vienas geriausių visų laikų Lietuvos krepšininkų.

Žydrūno Ilgausko ūgis – 220 cm, svoris – 118 kg. Žaidė vidurio puolėjo pozicijoje.

Yra patyręs daugybę kojų traumų, dėl kurių praleido nemažai rungtynių. Maždaug nuo 2002 m. rimtų traumų nebepatyrė ir tapo vienu geriausių NBA centrų.

2010 m. vasario 8 d. buvo išmainytas Vašingtono „Wizards“ klubui.  2010 m. vasario 24 d. klubas išpirko Ž. Ilgausko kontraktą.  2010 m. kovo 23 d. pasirašė vienerių metų, kaip pranešama, 925,000 JAV dolerių kontraktą su Klyvlendo „Cavaliers“.

2007 m. tapo pirmuoju lietuviu, žaidusiu NBA finale.

Paskutinįjį sezoną žaidė Miami Heat klube, į kur perėjo kartu su LeBron James. 2011 m. rugsėjo 30 d. baigė krepšininko karjerą. 2012 m. sausio 18 d. tapo Klyvlendo „Cavaliers“ klubo vyriausiojo vadybininko asistentu.

Ž. Ilgauskui iki šiol priklauso „Cavaliers“ ekipos rekordai – daugiausiai sužaista rungtynių (777), 1269 blokai.

2014 m. vasario mėnesį Ž Ilgauskui buvo suteikta JAV pilietybė.

2014 m. kovo 9 d. pagerbdama žaidėją „Cavaliers“ komanda arenos palubėse pakabino 11-uoju numeriu pažymėtus Ž. Ilgausko marškinėlius. Lietuvis tapo trečiu europiečiu, kurio marškinėlius pagerbė NBA komanda. Anksčiau taip pagerbti Draženas Petrovičius ir Vlade Divacas.

Pasiekimai 
 1998 m. – NBA naujokų mačo naudingiausias žaidėjas,
 2003, 2005 m. dalyvavo NBA visų žvaigždžių mačuose,
 1994–1996 m. tapo LKL vicečempionu,
 2007,2011 m. NBA vicečempionas
 Daugiausiai sužaistų rungtynių „Cavaliers“ komandoje (771)
 Daugiausiai atkovojo kamuolių po krepšiais „Cavaliers“ komandoje (5904)
 Daugiausiai blokuotų varžovų metimų „Cavaliers“ komandoje (1269)
 Antras pagal rezultatyvumą žaidėjas „Cavaliers“ komandoje (10616)

Šaltiniai

Nuorodos 
 NBA.com profilis – Žydrūnas Ilgauskas

Lietuvos krepšininkai
Stalupėnai

Stalupėnai arba Nesterovas (, , nuo 1938 m. birželio 2 d. Ebenrode) – miestas Rusijoje, Kaliningrado srities pietryčių dalyje, prie sienos su Lietuvos Respublika, 140 km nuo Kaliningrado. Nesterovo rajono centras.

Istorija 

1740–1743 m. čia kantoriumi dirbo Kristijonas Donelaitis. Stalupėnuose įvyko pirmoji Jurgio Zauerveino pažintis su vietos lietuvninkais. Nuo 1889 m. čia kunigavo kraštotyrininkas ir kalbininkas Frydrichas Karolis Mažeika. Iš Stalupėnų kilęs lietuvių kilmės vokiečių literatūros tyrinėtojas ir filosofas Klausas Tevelaitis.

Kaliningrado srities miestai
Nesterovo rajono gyvenvietės
Kaskadininkas

Kaskadininkas – žmogus, atliekantis sudėtingus triukus – vienas arba su technika, dažnai pavojingus gyvybei.

Triukai gali būti įvairūs: kovos scenos, akrobatiniai triukai, triukai su žirgais, triukai su automobiliais bei motociklais, kritimas nuo aukštų pastatų, žmogaus degimas.

Kaskadininkų paslaugomis naudojasi veiksmo filmų kūrėjai, kadangi pagrindiniai aktoriai nėra fiziškai pasirengę atlikti sudėtingas veiksmo scenas. Tam samdomi kaskadininkai-dubleriai.

Dubleris turi būti ne tik profesionalus kaskadininkas, bet ir privalo būti išoriškai panašus į dubliuojamą aktorių. Filme veiksmo scenos sumontuojamos taip, kad žiūrovas negalėtų atskirti aktoriaus nuo jo dublerio-kaskadininko.

Kaskadininkais tampa sportininkai (kovos menų atstovai).

Kinas
Sportas pagal šakas
Profesijos

ja:スタント
tr:Stuntman
Golovkinas (Nemunynas)

Golovkinas (, , nuo 1938 m. liepos 16 d. Elchwerder, 1945–1946 m. , nuo 1946 m. rugsėjo 7 d. ) – Mažosios Lietuvos gyvenvietė Kaliningrado srities centrinėje dalyje, Polesko rajone, nuo 2008 m. birželio 30 d. Golovkino kaimo gyvenvietės kaimas prie Nemunyno upės žiočių.

Istorija 
Nadruvos – Skalvos žemės kaimo pavadinimas lietuviškos kilmės.  1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Labguvos apskrities kaimas.  1947–2008 m. Golovkino apylinkės (Головкинский cовет) centras. 1993 m. prijungti buv. Senieji Susimilkiai, Naujieji Susimilkiai, Susimilkiai ir Eversdorfo kolonija.

Gyventojai

Apylinkė 
Golovkino apylinkės teritorijoje buvo šios gyvenvietės:

Šaltiniai 

 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Nuorodos 
 Golovkinas bankgorodov.ru
 Golovkinas foto-planeta.com

Nemunynas
Polesko rajono gyvenvietės
Saranskojė (Laukiška)

Saranskojė, , kiti pavadinimai Laukiškos, Laukiškiai (, iki 1907 m. , 1945–1946 m. , nuo 1946 m. rugsėjo 7 d. ) – Mažosios Lietuvos gyvenvietė Kaliningrado srities centrinėje dalyje, Polesko rajone, nuo 2008 m. birželio 30 d. Saranskojės kaimo gyvenvietės kaimas prie Mauros upės, 11 km į pietryčius nuo Labguvos.

Istorija 
Sembos žemės kaimo pavadinimas lietuviškos kilmės.  Laukiška minima nuo 1258 m. Apie 1272 m. Vokiečių ordinas pastatė medinę, 1327 m. – mūrinę Laukiškos pilį. Nuo XVI a. valsčiaus centras.

XIV a. viduryje pastatyta katalikų koplyčia, vėliau – erdvesnė. 1607 m. jai suteiktas evangelikų liuteronų bažnyčios statusas. 1807 m. ar 1812 m. ji tapo parapijos bažnyčia. 1858 m. restauruota. Po 1579 m. įsteigta parapinė mokykla. Per Laukišką ėjo plentas Labguva-Skaisgiriai ir geležinkelis Karaliaučius-Tilžė.

Po Antrojo pasaulinio karo senoji gyvenvietė nuniokota, dvaro sodyba beveik sunaikinta, nugriautas bažnyčios bokštas, pastate įrengti kultūros namai, sunaikintos kapinės. 1994 m. nugriauta klebonija, pilis pritaikyta mokyklai.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Labguvos apskrities kaimas.  1947–2008 m. Saranskojės apylinkės (Саранский cовет) centras.

Gyventojai

Lietuviai 
Iki XVIII a. pradžios beveik visi Laukiškos ir apylinkių gyventojai buvo lietuvninkai. Sulietuvėjo ir dalis prūsų. Vokiečių padaugėjo per XVIII a. pirmosios pusės didžiąją kolonizaciją. Konfirmacijai jaunuoliai lietuvių kalba buvo rengiami iki XIX a. pabaigos.

Žymūs žmonės 
Laukiškoje kunigavo lietuvių raštijai nusipelnę darbuotojai:
 1555–1563 m. A. Jomantas,
 1579–1607 m. D. Gaidys,
 1641–1646 m. Jonas Partatijus, kurio žmona buvo Simono Dacho apdainuotoji Taravos Anikė. 1643 m. jiems gimė sūnus lietuvių giesmių eiliuotojas F. Partatijus.
 1646–1652 m. Kristijonas Grubė
 1653–1676 m. J. M. Beilšteinas, 1691–1710 kunigavo jos sūnus J. A. Beilšteinas.

Parapinėje mokykloje mokytojavo D. Gaidys, J. Partatijus, XIX a. F. Visikaitis, F. A. Wittke (Vitkus?), Kristijonas E. Paulaitis, 1816–1819 m. precentoriavo S. G. Ostermejeris.

1700 m. gimė kunigas M. Z. Engelis

Apylinkė 
Saranskojės apylinkės teritorijoje buvo šios gyvenvietės:

Šaltiniai 

 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Nuorodos 
 Saranskojė bankgorodov.ru
 Saranskojė foto-planeta.com

Laukiška
Polesko rajono gyvenvietės
Slavianskojė (Pronyčiai)

Slavianskojė (, , 1945–1946 m. , nuo 1946 m. rugsėjo 7 d. ) – gyvenvietė Kaliningrado srities centrinėje dalyje, Polesko rajone, nuo 2008 m. birželio 30 d. Turgenevo kaimo gyvenvietės kaimas.

Istorija 
Sembos žemės kaimo pavadinimas Pravainītjai prūsiškos kilmės.  1315 m. minimi Prawaynitegen. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Labguvos apskrities kaimas.  1947–2008 m. Slavianskojės apylinkės (Славянский cовет) centras.

Gyventojai

Apylinkė 
Slavianskojės apylinkės teritorijoje buvo šios gyvenvietės:

Šaltiniai 

 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Nuorodos 
 Slavianskojė bankgorodov.ru

Pronyčiai
Polesko rajono gyvenvietės
Sosnovka (Aukštagiriai)

Sosnovka (, , 1945–1946 m. , nuo 1946 m. rugsėjo 7 d. ) – Mažosios Lietuvos gyvenvietė Kaliningrado srities centrinėje dalyje, Polesko rajone, nuo 2008 m. birželio 30 d. Saranskojės kaimo gyvenvietės kaimas.

Istorija 
Sembos žemės kaimo pavadinimas prūsiškos – lietuviškos kilmės.  1312 m. minima prūsų gyvenvietė Auctigirgen.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Labguvos apskrities kaimas.  1947–2008 m. Sosnovkos apylinkės (Сосновский cовет) centras, nuo 2008 m. birželio 30 d. Saranskojės kaimo gyvenvietės centras.

Gyventojai

Apylinkė 
Sosnovkos apylinkės teritorijoje buvo šios gyvenvietės:

Šaltiniai 

 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Nuorodos 
 Sosnovka bankgorodov.ru
 Sosnovka foto-planeta.com

Aukštagiriai
Polesko rajono gyvenvietės
Tiuleninas (Viehof)

Tiuleninas (, nuo 1938 m. Labiau-Viehof, nuo 1939 m. Domäne Viehhof, 1945–1946 m. , nuo 1946 m. rugsėjo 7 d. ) – gyvenvietė Kaliningrado srities centrinėje dalyje, Polesko rajone, nuo 2008 m. birželio 30 d. Polesko miesto gyvenvietės dalis.

Istorija 
Sembos žemės kaimo pavadinimas vokiškos kilmės.  1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Labguvos apskrities kaimas, sujungtas su Verderhofo palivarku ().  1910 m. buvo 146 gyventojai  1947–2008 m. Tiulenino apylinkės (Тюленинский cовет) centras.

Apylinkė 
Tiulenino apylinkės teritorijoje buvo šios gyvenvietės:

Šaltiniai 

 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Nuorodos 
 Tiuleninas bankgorodov.ru

Viehof
Polesko rajono gyvenvietės
Virginijus Praškevičius

Virginijus Praškevičius (g. 1974 m. kovo 4 d. Kaune) – Lietuvos krepšininkas, buvęs nacionalinės rinktinės narys. 2011 m. baigė profesionalaus krepšininko karjerą.

Ūgis 206 cm, svoris 112 kg, žaidė sunkiojo krašto puolėjo pozicijoje.

V. Praškevičius yra vienas iš nedaugelio Lietuvos krepšininkų, kurie turėjo sutartį su NBA komanda: 1996–1997 m. turėjo sutartį su Minesotos „Timberwolves“, tačiau nesužaidė nė vienerių rungtynių, o sezono viduryje buvo paskolintas vienai žemesnės lygos CBA komandai. 2002–2003 m. Praškevičius žaidė Lietuvos krepšinio rinktinėje. 2008 m. sausio mėn. sudarė sutartį su Šiaulių komanda , kurią pasibaigus sezonui pratęsė dar vienam bei tapo jos kapitonu.  2009 m. rugpjūčio 31 d. pasirašė sutartį su Kinijoje žaidžiančia Sianjango „Tan Tan“ komanda. 2010 m. vasario 25 d. pasirašė sutartį iki sezono pabaigos su Utenos „Juventus“ klubu.

Laimėjimai 

 1996 m. – Europos jaunimo čempionas,
 1998 m. – LKL vicečempionas,
 1998 m. – Europos taurės laimėtojas
 2001, 2002 m. tapo Belgijos čempionu,
 2001 m. laimėjo Belgijos taurę,
 2003, 2005 m. laimėjo Turkijos taurę,
 2003 m. tapo Europos čempionu,
 2004 m. – Izraelio vicečempionas,
 2004 m. – Turkijos Prezidento krepšinio taurės laimėtojas.

Šaltiniai 

Praškevičius, Virginijus
Tanenbergas

Tanenbergas (dabar Stembarkas; kartais lietuviškai vartojamas ir Stablaukis) (, ) − gyvenvietė šiaurės vakarų Lenkijoje, Varmijos Mozūrų vaivadijoje, Ostrudos apskrityje, Griunvaldo savivaldybėje; 25 km į pietryčius nuo Ostrudos ir 40 km į pietvakarius nuo Olštyno.

Tanenbergas dažniausiai minimas dėl netoli jo vykusių dviejų istorinių mūšių:
 1410 m. liepos 15 d. jungtinė Lenkijos karalystės ir Lietuvos Didžiosios Kunigaikštystės armija nugalėjo Teutonų ordiną Žalgirio mūšyje,
 1914 m. per Pirmąjį pasaulinį karą Vokietijos armija, vadovaujama maršalo Pauliaus fon Hindenburgo, prie Tanenbergo laimėjo svarbų mūšį prieš Rusijos kariuomenę.

Lankytini objektai 
Šalia kaimo yra istorinis Žalgirio mūšio laukas, įrengtas Mūšio muziejus. 

Lenkijos gyvenvietės
Malborkas

Malborkas arba Marienburgas(lenk. Malbork, ; istoriškai ir liet. Malbarkas, Malburgas) yra miestas šiaurinėje Lenkijoje, Pamario vaivadijoje prie Nogato upės. Malborko pavieto sostinė. 41 000 gyventojų (2001 m.). 5 km į rytus nuo Malborko centro yra karinis aerodromas, jame dislokuota Lenkijos karinių oro pajėgų 22-oji taktinės aviacijos bazė.

Pilies istorija 
Miesto įkūrimas susijęs su Marienburgo pilies įkūrimu. 1286 m. suteiktos miesto teisės. 1309–1457 m. Marienburge buvo Teutonų ordino Didžiojo magistro rezidencija ir ordino valstybės sostinė.

Po karo senamiestis sunaikintas, iš turistinių įžymybių liko tik pilis.

Nuorodos 
 Miesto svetainė (lenkų k.)

Lenkijos miestai
Vokiečių ordino pilys
Lenkijos pilys
Vašingtonas (ežeras)

Vašingtonas (Washington) – ežeras JAV Vašingtono valstijoje. Tai antras pagal dydį ežeras šioje valstijoje. 

JAV ežerai
Lietuva (reikšmės)

Lietuva gali būti vadinama:
 Lietuvos Respublika arba Lietuva;
 Lietuva (baltų žemė) – aukštaičių genties žemė davusi pradžia Lietuvos susikūrimui;
 Lietuvos kunigaikštystė;
 Lietuvos Didžioji Kunigaikštystė;
 Lietuvos Karalystė;
 Prūsijos valstybės Lietuvos provincija – Mažoji Lietuva;
 Lietuva (bendrovė) – draudimo akcinė bendrovė, veikusi 1921–1940 m.;
 Lietuva (kino teatras) – Kino teatras „Lietuva“;
 Lietuva (dienraštis) – dienraštis, ėjęs Kaune 1919–1928 m.;
 Lietuva (laikraštis) – laikraštis, ėjęs 1994–1996 m. Vilniuje
 Lietuva (Bruklinas) – mėnesinis žurnalas, ėjęs 1939–1941 m. Brukline;
 Lietuva (Čikaga) – laikraštis, ėjęs 1892–1920 m. Čikagoje
 Lietuva (Niujorkas) – politikos žurnalas, ėjęs 1952–1956 m. Niujorke
 „Mokslo Lietuva“ – Lietuvos mokslininkų laikraštis;
 Ansamblis „Lietuva“ – Valstybinis dainų ir šokių ansamblis Lietuva;
 2577 Lietuva – asteroidas;
 Lietuva (viršukalnė) – viršukalnė Pietvakarių Pamyre (Tadžikija). Aukštis virš jūros lygio 6080 m. Pirmas įkopimas 1964 m. rugpjūčio 18 d.,
 Lietuva (Baltarusija), Litvyčia – kaimas Baltarusijoje.
Giedrius Gustas

Giedrius Gustas (g. 1980 m. kovo 4 d. Kaune) – Lietuvos krepšininkas. Europos čempionas, Eurolygos čempionas, nacionalinės rinktinės narys, buvęs Kauno „Žalgirio“ žaidėjas.

Biografija 
A. Sabonio krepšinio m‑klos auklėtinis. Giedrius Gustas krepšinio treniruotes lankyti pradėjo būdamas aštuonerių metų. Pirmasis treneris – Ramūnas Šalūga. Trenerio surinkta 1980 m. gimusių berniukų karta tapo pirmąja, pradėjusia sportuoti naujoje A. Sabonio krepšinio mokykloje, įkurtoje 1994 metais. Be to, šios kartos berniukai buvo ir pirmieji absolventai, kurie 1998 metais baigė A. Sabonio krepšinio mokyklą.

1996 m. žaidė Lietuvos jaunučių krepšinio rinktinėje. 1998 m. kartu su R. Javtoku, A. Macijausku, D. Zavacku, G. Kadžiuliu, T. Nagiu žaidė Lietuvos jaunių krepšinio rinktinėje.

1998 metais baigė Kauno m. V. Kuprevičiaus vid. m-klą (buvusi Kauno m. 32-oji vidurinė mokykla).

2003, 2005, 2006, 2007 m. Lietuvos vyrų krepšinio rinktinės žaidėjas: žaidė 72 rungtynes, pelnė 298 taškus.

2003 m. su Lietuvos vyrų krepšinio rinktine Švedijoje tapo Europos čempionu, 2006 m. sėkmingai žaidė Latvijoje. 2006 m. Pasaulio krepšinio čempionate Japonijoje su rinktine užėmė 7 vietą.

2008 m. krepšininkas su Rygos „Barons“ ekipa tapo Latvijos čempionu bei FIBA Europos taurės laimėtoju. 2009 m. sausio 7 d. žaidėjo kontraktą išpirko Kavalos „Panorama GS“.  2010 m. balandžio 2 d. abipusiu susitarimu paliko Graikijos klubą.  2010 m. liepos 29 d. tapo Lenkijos klubo Sopoto „Trefl“ nariu.  2011 m. persikėlė į Zgoželeco „Turov“ klubą. 

Rinktinėje debiutavo 2003 m. rungtynėse su Izraeliu. Žaidžia įžaidėjo pozicijoje.

2017 metais įgyjo VDU (Vytauto Didžiojo Universitetas) verslo administravimo ir vadybos bakalauro laipsnį.

2019 metais įgyjo VDU (Vytauto Didžiojo Universitetas) marketingo ir pardavimų magistro laipsnį.

Karjera 

2016 m. – Alytaus „Dzūkijos“ vyr. trenerio asistentas

2016–2017 m. Alytaus „Dzūkijos“ komandos sporto direktorius ir komandos vadovas

2018–2022 m. Lietuvos Krepšinio Federacijos narys, moterų krepšinio lygos direktorius

Laimėjimai 

 2001, 2003, 2004 m. LKL čempionas
 2002 m. LKL vicečempionas
 2003 m. Europos čempionas
 2006 m. Latvijos vicečempionas
 2007 m. Europos čempionato bronzos medalio laimėtojas
 2008 m. FIBA Europos taurės čempionas
 2008 m. FIBA Europos taurės Finalo ketverto naudingiausias žaidėjas (MVP)
 2008 m. Latvijos čempionas
 2013 m. LKL trečios vietos laimėtojas
 2014 m. Estijos bronzos medalio laimėtojas

Įvertinimas 
 2003 m. ordino „Už nuopelnus Lietuvai“ Karininko kryžius 
 2007 m. ordino „Už nuopelnus Lietuvai“ Komandoro kryžius

Šaltiniai

Nuorodos 
 basketnews.lt žaidėjo statistika
 http://www.fibaeurope.com/cid_KNce8jInH7Qj1EsyH5rjn2.teamID_2135.compID_qMRZdYCZI6EoANOrUf9le2.season_2003.roundID_3414.playerID_25955.coid_KVIail7LHcI8bCYQ3I09N2.articleMode_on.html

Lietuvos krepšininkai
Vidas Ginevičius

Vidas Ginevičius (g. 1978 m. gegužės 11 d. Kaune) – buvęs Lietuvos krepšininkas, treneris. Žaidė įžaidėjo ir atakuojančio gynėjo pozicijose.

Atstovavo Lietuvos krepšinio rinktinei 2004 m. olimpinėse žaidynėse ir 2005 m. Europos čempionate. 2006 m. atsisakė vykti į pasaulio čempionatą dėl sūnaus Domo mirties.

2007 m. žaidėjas nepratęsė sutarties su Kauno „Žalgiris“, todėl pasirašė sutartį su Vladivostoko „Spartak Primorje“.  2008 m. gegužės mėn. pratęsė sutartį su Vladivostoko komanda. 2009 m. vasarą nepasirašė jokio kontrakto su komanda, todėl grįžo į Lietuvą ir žaidė Kauno „TopSport-ArxBaltica-Policijos“ mėgėjų komandoje (KKL). 2009 m. spalio pabaigoje pasirašė vienerių metų sutartį su Vilniaus „Lietuvos ryto“ klubu.

2013 m. rugpjūčio 13 d. sugrįžo į Kėdainių „Nevėžio“ klubą ir pasirašė vienerių metų sutartį.

Trenerio karjera 
 2015–2018 m. Kauno „Žalgirio-Sabonio mokyklos“ vyr. trenerio asistentas.
 2018–2021 m. Utenos „Juventus“ vyr. trenerio asistentas
 2021- m. Prienų „Labas-GAS“ vyr. trenerio asistentas

Pasiekimai 
 Labiausiai patobulėjęs LKL žaidėjas 2001 metais,
 2002 m. dalyvavo LKL visų žvaigždžių rungtynėse,
 2003, 2004, 2005, 2007, 2010 m. – LKL čempionas,
 2006 m. – LKL vicečempionas,
 2005 m. – SEB BBL čempionas,
 2006, 2007 m. – SEB BBL vicečempionas,
 2007 m. LKF taurės laimėtojas
 2013 m. Baltarusijos čempionas

Šaltiniai

Nuorodos 
 Basketnews.lt puslapis apie žaidėją

Lietuvos olimpiečiai
Lietuvos krepšininkai
Lietuvos krepšinio treneriai
Oleksandras Šovkovskis

Oleksandras Volodymyrovičius Šovkovskis (; g. 1975 m. sausio 2 d.) – buvęs futbolininkas, Ukrainos rinktinės vartininkas.

Karjera 
Profesionalo karjerą pradėjo Dynamo Kyiv, kuriam atstovavo nuo 1993 m.

1993 m. buvo paskolintas FK CSKA Kiïv. Atstovaudamas šiam klubui sužaidė dvejas rungtynes.

Vėliau sugrįžo į Dynamo Kyiv. Šiame klube žaidė eilę metų, kol 2016 m. buvo paskelbta apie karjeros pabaigą.

Rinktinė 
Nacionalinėje komandoje rungtyniavo nuo 1994 m. lapkričio 13 d., su rinktine žaidė 2006 m. pasaulio čempionate. Čempionato pirmosiose rungtynėse praleido 4 įvarčius, tačiau likusiose dvejose grupės rungtynėse bei aštuntfinalyje užtikrintai saugojo vartus ir nepraleido nei vieno įvarčio, taip pat aštuntfinalio 11 baudinių serijoje sulaikė du taiklius šveicarų smūgius ir buvo išrinktas geriausiu šių rungtynių žaidėju. Ketvirtfinalyje praleido dar tris įvarčius, iš viso per 5 rungtynes sulaikė 18 smūgių į vartus.

Dalyvavimas čempionatuose 

|}

Šaltiniai

Nuorodos 
 Transfermarkt.de
 national-football-teams.com

Šovkovskis, Oleksanderis
Bakary Koné

Apie DKK futbolininką žr. Bakari Koné.

Bakari Konė (Bakary Koné; g. 1988 m. balandžio 27 d.) – Burkina Faso futbolininkas, rungtyniaujantis gynėjo pozicijoje. Ispanijos „Málaga CF“ klubo žaidėjas.

Karjerą pradėjo Uagadugu klube „Étoile Filante“ kurio jaunimo komandoje treniravosi. 2006 m. išvyko į Prancūziją, žaidė „En Avant de Guingamp“ klube. 2011 m. už 2 mln. eurų parduotas „Olympique Lyonnais“ klubui.

Bakari Konė Burkina Faso rinktinėje debiutavo 2007 m. Afrikos čempionate 2012 m., rungtyniaujant prieš Dramblio Kaulo Krantą, įsimušė įvartį į savo vartus.

Dalyvavimas čempionatuose 

|}

Šaltiniai 

Koné, Bakary
Merrill Lynch

Merrill Lynch & Co., Inc. – „Bank of America“ investicinės ir privačiosios bankinkystės padalinys. „Merrill Lynch“ yra didžiausia finansų maklerio įmonė pasaulyje. Šioje FMĮ dirba daugiau nei 15 000 brokerių. „Merrill Lynch“ valdo daugiau kaip $2,2 trln. USD vertės turtą.  

Anksčiau „Merrill Lynch“ buvo vienas iš penkių stambiausių volstryto investicinių bankų. Šis bankas dėl antrarūšių būsto paskolų krizės patyrė $52.2 mlrd. USD nuostolių. 2008 m. rugsėjo 15 d. bankrutavo ketvirtas pagal dydį investicinis bankas „Lehman Brothers“. Tą pačią dieną „Bank of America“ už 50 mlrd. USD nupirko „Merrill Lynch“ banką.

Literatūra 
 Greg Farrell. Crash of the Titans: Greed, Hubris, the Fall of Merrill Lynch, and the Near-Collapse of Bank of America.

Nuorodos 
 Bloomberg: Bank of America to Acquire Merrill as Crisis Deepens
 Businessweek: In the Battle of the Big Brokers, Merrill Is Winning

Išnašos 

JAV bankai
Investiciniai bankai
Privatūs bankai
Virginija Kochanskytė

Virginija Kochanskytė (g. 1952 m. liepos 3 d. Kaunas) – Kauno dramos teatro aktorė, skaitovė. UNICEF Geros valios ambasadorė, lietuviškojo žodžio puoselėtoja ir skleidėja, Klaipėdos universiteto docentė.

Mokėsi Juozo Gruodžio muzikos mokyklos akordeono klasėje.

Filmografija 
 1986 m. – Džeksono sekretorė. Visi prieš vieną, rež. Artūras Pozdniakovas, LKS
 1987 m. – Parodų rūmai, rež. Marijonas Giedrys ir Andrius Šiuša, LKS
 1988 m. – Rūdžių šeimynėlės mama. Geležinė princesė, rež. Algirdas Araminas, LKS
 1988 m. – Vilkienė. Vilius Karalius, rež. Vidmantas Bačiulis, LTV

Apdovanojimai
 2015 m. Gabrielės Petkevičaitės-Bitės atminimo medalis už savanorystės kultūros sklaidą Lietuvoje .
2014 m. kunigo, rašytojo, knygnešio A. Miluko atminimo literatūrinės premijos laureatė.
2011 m. Ievos Simonaitytės literatūrinė premijos laureatė. 
2019 m. Juozo Keliuočio literatūrinės premijos laureatė.

Išnašos

Nuorodos 
 Iš Klaipėdos teatralų kūrybos vakarų ciklo „Vieninteliai ir nepakartojami“

Lietuvos aktoriai
KU dėstytojai
Lietuvos skaitovai
Ūkio bankas

„Ūkio bankas“ – lietuviško kapitalo bankas.

Istorija 

Įkurtas 1989 m. kaip Komercinis Pramonės bankas.

2013 m. vasario 12 d. Lietuvos bankas laikinai apribojo Ūkio banko veiklą.
2013 m. vasario 18 d. Lietuvos banko valdyba Ūkio banką pripažino nemokiu ir visam laikui atšaukė jo veiklos licenciją.

Akcininkai 

2010 m. gruodžio 31 d. Ūkio banko akcininkų skaičius buvo 11 160. Daugiau kaip po 5 proc. Ūkio banko įregistruoto įstatinio kapitalo valdė šie akcininkai:

 Vladimiras Romanovas – 53,1 proc.
 UAB „Universal Business Investment Group Management“- 8,3 proc.
 UAB „First Partneriai“ – 6,45 proc.
 In Compleks L.L.C. – 5,91 proc.

2012 m. rugpjūčio 31 d. Ūkio banko akcininkų skaičius buvo 10 324. Daugiau kaip po 5 proc. Ūkio banko įregistruoto įstatinio kapitalo valdė šie akcininkai:

 Vladimiras Romanovas – 64,92 proc.
 UAB FIRST Partneriai – 9,47 proc.

Dukterinės įmonės 

 UAB „Ūkio banko lizingas“
 UAB „Ūkio banko investicijų valdymas“
 UAB „Investicinio turto valdymas"
 UAB „Ūkio banko rizikos kapitalo valdymas“
 RAB „Ūkio bank lizing“ (Ukraina)
 GD UAB „Bonum Publicum“
 UAB „Turto valdymo paslaugos“
 UAB „Trade Project“
 UAB „Eastern Europe Development Fund“

Šaltiniai

Nuorodos 
 Ūkio banko tinklalapis (lietuvių, anglų, rusų k.) 

Buvę Lietuvos bankai
Ūkio banko investicinė grupė
NORD/LB

NORD/LB (abrev. Norddeutsche Landesbank – Girozentrale) – Vokietijos bankas.
NORD/LB tinklas apima visą Skandinaviją (išskyrus Daniją), Baltijos valstybes ir Lenkiją, sparčiai plečiasi augančiame Šiaurės Rytų Europos regione.
NORD/LB yra didžiausias Šiaurės Vokietijos bankas, valdantis daugiau nei 211 mlrd. eurų turtą, veikia kaip žemių bankas trijose Vokietijos federalinėse žemėse – Žemutinėje Saksonijoje, Saksonijoje-Anhalte, Maklenburge – Vakarų Pomeranijoje; yra 80-ies taupomųjų kasų bankas yra skolos vertybinių popierių rinkos lyderis.
Specializuojasi investicinėje bei asmeninėje bankininkystėje, žemės ūkio ir nekilnojamo turto bankininkystėje, laivybos ir orlaivių statybos projektų finansavime.

NORD/LB yra atstovaujamas visuose svarbiausiuose pasaulio finansų ir prekybos centruose, bendradarbiauja su 1500 korespondentinių bankų visame pasaulyje.

Istorija 
1998 m. Vilniuje buvo įkurta NORD/LB atstovybė, kuri po 1 metų tapo skyriumi.
1999 m. buvo atidarytas skyrius Stokholme, Švedijoje, o 2000 m. NORD/LB įsigijo Pirma Banka Rygoje. Tais pačiais metais buvo atidaryta atstovybė Taline, Estijoje.

2001 m. bankui tapus MHB Mitteleuropäische Handelsbank Frankfurte prie Maino akcininku, buvo įsteigta dukterinė įmonė Varšuvoje, taip pat buvo atidaryta atstovybė Helsinkyje, Suomijoje, kuri vėliau tapo skyriumi. 2002 m. NORD/LB įsigijo Lietuvos žemės ūkio banką Vilniuje, Lietuvoje. 2002 m. pabaigoje buvo atidaryta atstovybė Osle, Norvegijoje.

Nuorodos 
 
 Oficialus „DnB NORD“ tinklalapis
 NORD/LB Braunschweigische Landessparkasse

Koncerno dukterinės bendrovės:
 Bremer Landesbank
 Öffentliche Versicherung Braunschweig
 NORDCON 
 NORDHolding

Vokietijos bankai
Jenifer Bartoli

Jenifer (pranc. Jenifer Yaël Dadouche-Bartoli, paprastai pristatoma tik vardu Jenifer, g. 1982 m. lapkričio 15 d. Nicoje) – prancūzų dainininkė.

2006 m. animacinio filmo „Anapus tvoros“ prancūziškoje versijoje įgarsino Violette.

Bartoli
Laiteliai (Anykščiai)

Laiteliai – kaimas šiaurinėje Anykščių rajono savivaldybės dalyje, 2 km į pietus nuo Viešintų. Yra Laitelių kaimo senosios kapinės.

Gyventojai

Šaltiniai 

 

Anykščių rajono savivaldybės gyvenvietės
Butkiškis (Anykščiai)

Butkiškis – kaimas šiaurinėje Anykščių rajono savivaldybės dalyje, 1 km į vakarus nuo Andrioniškio.

Istorija 

Vienoje kaimo sodyboje nuo 1945 m. vasaros iki 1949 spalio 28 d. buvo partizanų bunkeris. Šis bunkeris buvo laikomas Algimanto apygardos, o nuo 1948 08 mėn. visos Aukštaitijos partizanų vadaviete. 1949 m. spalio 28 dieną šį bunkerį apsupus priešams susisprogdino Šiaurės Rytų (Karaliaus Mindaugo) srities vadas Antanas Slučka-Šarūnas.

Gyventojai

Žymūs žmonės 
 Butkiškyje gimė statybos inžinierius, gelžbetonio konstrukcijų projektavimo ir statybos Lietuvoje vienas pradininkų Pranas Markūnas (1873–1964).

Šaltiniai 

Anykščių rajono savivaldybės gyvenvietės
Žemaitėliai

Žemaitėliai – kaimas Vilniaus rajono savivaldybėje. Seniūnaitijos centras.

Gyventojai

Šaltiniai 

Vilniaus rajono savivaldybės gyvenvietės
Kabo Delgado provincija

Kabo Delgado provincija () – teritorinis vienetas, esantis Mozambiko šiaurės rytuose, prie Indijos vandenyno, Tanzanijos pasienyje. Administracinis centras – Pemba. Provincijai priklauso Kirimbos salos Indijos vandenyne. 

Didžiausi miestai: Pemba, Montepuesas, Mosimboa da Praja.

Mozambiko provincijos
Gazos provincija

Gazos provincija () yra Mozambiko pietuose, tarp Indijos vandenyno ir Zimbabvės bei Pietų Afrikos Respublikos. Administracinis centras – Šai Šai. Per provinciją teka Limpopo upė.

Didžiausi miestai: Šai Šai, Čibuto, Čokvė, Manžakasė.

Mozambiko provincijos
Injambanės provincija

Injambanės provincija () yra Mozambiko pietinėje dalyje, Indijos vandenyno pakrantėje. Administracinis centras – Injambanė. 

Svarbiausi miestai: Mašišė, Injambanė, Vilankulas, Injasoras. Priklauso Bazaruto salynas. 

Klimatas tropinis; karštas. Pakrantėje drėgna, einant į vakarus sausėja. Pakrantės pelkėtos, apaugusios mangrovių sąžalynais. Auginami anakardžių riešutai, kokosai, citrusai. Pakrantėje – žvejyba. Injambanės mieste vystomas turizmas.

Mozambiko provincijos
Manikos provincija

Manikos provincija () yra Mozambiko centrinėje dalyje, Zimbabvės pasienyje. Administracinis centras – Šimojas.

Etimologija 
Pavadinimas kilo iš ikikolonijinės čia egzistavusios Manikos karalystės, kurią sukūrė manjikų etninė grupė. Ši etninė grupė, kalbanti savita manjikų kalba, yra laikoma šonų (didžiausia etninė grupė gretimoje Zimbabvėje) subetnosu. Istorinis manjikų gyvenamas Manjikalandas apima ne tik Mozambiko Maniką, bet ir gretimą Zimbabvės Manikalando provinciją.

Mozambiko provincijos
Maputu provincija

Maputu provincija () – nedidelė provincija pačiuose Mozambiko pietuose, tarp Indijos vandenyno ir Pietų Afrikos Respublikos, aplink Maputu miestą (turi atskirą statusą). Administracinis centras – Matola. 

Mozambiko provincijos
Nampulos provincija

Nampulos provincija () yra Mozambiko šiaurės rytuose, Indijos vandenyno pakrantėje. Administracinis centras – Nampula. Provincijai priklauso Mozambiko sala. 

Mozambiko provincijos
Njasos provincija

Njasos provincija () yra Mozambiko šiaurėje, Tanzanijos ir Malavio pasienyje. Administracinis centras – Lišinga. Vakaruose ribojasi su Malavio ežeru. Šiauriniu pakraščiu teka Ruvumos upė. 

Mozambiko provincijos
Sofalos provincija

Sofalos provincija () yra centriniame Mozambike, Indijos vandenyno pakrantėje. Administracinis centras – Beira. Šiauriniu pakraščiu teka Zambezė. Provincija pavadinta pagal sugriautą portugalų uostą Sofalą. 

Mozambiko provincijos
Tetės provincija

Tetės provincija () yra Mozambiko šiaurės vakaruose, įsiterpusi tarp Malavio, Zambijos ir Zimbabvės. Administracinis centras – Tetė. Per provinciją teka Zambezė, patvenkta Kabora Basos tvenkiniu. 

Mozambiko provincijos
Zambezijos provincija

Zambezijos provincija () yra centrinėje Mozambiko dalyje, palei Indijos vandenyną, vakaruose ribojasi su Malaviu. Administracinis centras – Kelimanė. 

Pakrantės pelkėtos, apaugusios mangrovių sąžalynais. Auginami ryžiai, kukurūzai, kasava, kišju, cukranendrės, kokosai, citrusai, medvilnė, arbata. Krevečių žvejyba. Randama brangakmenių. 

Mozambiko provincijos
Kelimanė

Kelimanė () – miestas Mozambike, Indijos vandenyno pakrantėje, prie Rio dos Bons Sinais upės žiočių. Zambezijos provincijos administracinis centras. 153,2 tūkst. gyventojų (1997 m.). Svarbus jūrų uostas. Eksportuojamas cukrus, sizalis, kopra, tabakas.

Mieste yra didelė ligoninė, dvi katedros ir didelė mečetė.

Istorija 

Miesto įkūrimas siejamas su Svahilių civilizacijos klestėjimu Rytų Afrikoje X–XV a. Čia susiformavo prekybinis miestas-valstybė, kuriame kūrybiškai maišėsi vietinė afrikietiška ir islamiška kultūros.

XV a. pabaigoje savo kelionės į Indiją metu, čia lankėsi Vasco da Gama. Netrukus portugalai čia įsitvirtino ir prijungė miestą prie savo Rytų Afrikos. XVIII – XIX a. Kelimanė buvo svarbus portugalų prekybos vergais centras.

Miestą buvo pasiekęs ir Afrikos tyrinėtojas Deividas Livingstonas.

Nuorodos 

 Turizmas Kelimanėje

Mozambiko miestai
Svahilių valstybės
Almos Adamkienės labdaros ir paramos fondas

Almos Adamkienės labdaros ir paramos fondas – paramos organizacija.

Istorija 

1997 metų rudenį vykstant Prezidento rinkimų kampanijai, Alma Adamkienė nusprendė nepriklausomai nuo rinkimų baigties Lietuvoje pradėti labdaringą veiklą.

1998 metų sausio 4 d. Valdą Adamkų išrinkus Lietuvos Respublikos Prezidentu, Alma Adamkienė aktyviai įsitraukė į visuomeninę veiklą.

1999 metų kovo 17 d. buvo įkurtas Almos Adamkienės labdaros fondas, kurio paskirtis – padėti vaikams.

2014 metu birzelio fondas buvo uzdarytas

Veikla 
Vykdomi įvairūs projektai: „Mokyklų aktų salių aprūpinimas garso ir vaizdo aparatūra“, atvelykio šventė Prezidentūroje.

Kalėdų karavanas:
5 dienų turą „Coca-Cola“ Kalėdų karavanas aplanko Vilniaus, Kauno, Alytaus, Marijampolės, Telšių, Šilutės, Klaipėdos bei Šiaulių regionų miestus ir kaimus. Sustodamas prie valstybinių institucijų, didžiųjų prekybos centrų „Maxima“ karavanas renka dovanėles, kurias kartu su muzikine programa nuveža ir padovanoja tūkstančiams moksleivių, besimokančių įvairiose šalies mokyklose (2005 m. – apie 3 500).

Prie projekto prisideda žinomi Lietuvos atlikėjai – „Raganiukės teatras“, dainininkė Jurga Šeduikytė, Eva, Andre Zappa, duetas Linas ir Simona, grupės „Rugiagėlių berniukai“, „Les Stagnateurs“ bei „Mokinukės“.

Per penkerius pastaruosius metus „Coca-Cola” Kalėdų karavanas su rėmėjų ir geros valios žmonių paaukotomis dovanomis aplankė daugiau nei 8000 moksleivių, besimokančių 75 įvairiose Lietuvos mokyklose.

Verslo mokykla:
projektas vyksta Palangoje (2006 m. – rugsėjo mėn.); per dešimt dienų šios mokyklos moksleiviai iš visos Lietuvos susipažįsta su verslo pasauliu. Moksleiviams skaitomos paskaitos, organizuojami susitikimai su sėkmingiausiai dirbančių įmonių vadovais. Norima, kad ši mokykla suteiktų ne tik žinių, bet ir padėtų moksleiviams apsispręsti kur ir ką studijuoti baigus vidurinę mokyklą.

Nuorodos 

Po 15 sėkmingų veiklos metų užsidaro Almos Adamkienės labdaros ir paramos fondas

Lietuvos paramos fondai
Lietuvos labdaros organizacijos
Alma Adamkienė

Alma Adamkienė (g. 1927 m. vasario 10 d. Šiauliuose) – lietuvių filantropė, visuomenės veikėja, LR Prezidento Valdo Adamkaus žmona, buvusi pirmoji šalies dama.

Biografija 
A. Adamkienės tėvas Stasys Nutautas (1899–1977) buvo prekybininkas. Motina Ona Soblytė-Nutautienė (1904–2006) talkino vyrui versle.

Tarybinei kariuomenei 1944 m. veržiantis į Lietuvą, Nutautų šeima pasitraukė į Vokietiją. Alma Adamkienė Vokietijoje baigė Eichšteto lietuvių gimnaziją. Ten susipažino su Valdu Adamkumi. Vėliau studijavo Erlangeno universiteto Filologijos fakultete, Bavarijoje. 1949 m. A. Adamkienės šeima persikėlė į Jungtines Amerikos Valstijas.

Atvykusi į Jungtines Amerikos Valstijas, Alma Adamkienė dirbo plieno gamyklos laboratorijoje laborante, vėliau draudimo kompanijoje. 1951 m. ištekėjo už Valdo Adamkaus. Nuo 1962 m. net dvidešimt penkerius metus ji vadovavo iš JAV lietuvių bendruomenės aktyvisto Juozo Bačiūno įsigytai Tabor Farmos vasarvietei, kuri tapo svarbiu lietuvybės centru. Čia daug metų vykdavo liberaliosios pakraipos lietuvių išeivių organizacijos „Santara-Šviesa“ suvažiavimai.

Dar 1997 m. rudenį vykstant Prezidento rinkimų kampanijai, Alma Adamkienė nusprendė, kad ir kaip baigtųsi rinkimai, ji Lietuvoje pradės labdaringą veiklą. 1999 m. buvo įkurtas Almos Adamkienės labdaros ir paramos fondas, kurio paskirtis – padėti vaikams.

Apdovanojimai 
 2014 m. liepos 6 d. Alytaus rajono garbės piliete

Literatūra 
 Alma (sud. Inga Liutkevičienė), Tyto alba, 2007. ISBN 9986-16-532-3

Išnašos

Nuorodos 
 Almos Adamkienės vardo labdaros ir paramos fondo tinklalapis  (lietuvių, anglų ir prancūzų k.)

JAV lietuvių bendruomenės veikėjai‎
Lietuvos filantropai
Lietuvos visuomenės veikėjai
Valstybių ir vyriausybių vadovų sutuoktiniai
Lietuvos miestų ir rajonų garbės piliečiai
Kigalis

Kigalis () – Ruandos sostinė ir didžiausias miestas. Išsidėstęs šalies centrinėje dalyje, 1300–1600 m aukštyje, 1962 m. Ruandai iškovojus nepriklausomybę tapo svarbiausiu ekonominiu, politiniu ir kultūriniu centru. 851 tūkst. gyventojų (2004 m.).

Istorija 

Kigalis įkurtas vokiečių kolonistų 1907 m. Tačiau sostine tapo tik 1962 m. Tradicinė karaliaus sostinė buvo Njanzoje, o kolonijinė administracija buvo įsikūrusi Butarėje. Ruandai tapus nepriklausoma šalimi, Kigalis pasirinktas sostine, nes buvo šalies centre. Miestas netrukus pradėjo sparčiai augti ir greitai tapo Ruandos kultūriniu ir ekonominiu centru. 1994 m. balandžio 7 d. Kigalyje įvyko kruvinos Ruandos genocido žudynės.

Ekonomika ir susisiekimas 

Netoli miesto išgaunamas ir apdirbamas kasiteritas. Odos apdirbimas, avalynės, tekstilės, maisto pramonė. Apylinkėse vystomas žemės ūkis. Šalia miesto yra tarptautinis Kigalio oro uostas, iš kurio vyksta reisai į Nairobį, Adis Abebą, Briuselį, Bužumbūrą ir Johanesburgą. Tačiau tėra tik vienas vietinis reisas į Kjangugu. Iš Kigalio keliai veda į didžiausius šalies ir aplinkinių valstybių miestus. Yra universitetas, keli institutai.

Turizmas 

Kigalis – svarbiausias Ruandos turizmo centras. Yra 3 tarptautinės klasės viešbučiai. Vykdomos ekskursijos į nacionalinius parkus. Svarbiausi miesto pastatai – bažnyčia, turgus, prancūzų kultūros centras. Yra keletas restoranų, kino teatras.

Sportas 
 Armée Patriotique Rwandaise FC (futbolo klubas); daugkartiniai šalies čempionai;
 AS Kigali (futbolo klubas);
 SC Kiyovu Sports (futbolo klubas);
 Gasogi United FC (futbolo klubas);
 „Amahoro“ nacionalinis stadionas (Amahoro National Stadium), kurio talpa 30 tūkst. žiūrovų.
 Stade Régional Nyamirambo; stadiono talpa 22 tūkst. žiūrovų.
 „Mamenos“ stadionas (Mumena Stadium); talpa 5 tūkst. žiūrovų.

Šaltiniai

Nuorodos 
 Kigalio universitetas
 Turizmas 

Ruandos miestai
Sostinės
Adakavo Šv. Jono Krikštytojo bažnyčia

Adakavo Šv. Jono Krikštytojo bažnyčia – bažnyčia, stovinti Adakavo kaime, 4,5 km į rytus nuo Skaudvilės. Medinė, tradicinio gyvenamojo namo formos. 

Bažnyčia priklauso Adakavo dvaro pastatų kompleksui.

Istorija 
Adakave 1793 m. pastatyta medinė bažnyčia. Ją konsekravo vyskupas Steponas Jonas Giedraitis. 1804 m. Ariogalos seniūnas Jonas Adakauskas dovanojo bažnyčiai valaką ir 3 margus žemės, 3000 sidabrinių rublių.

1911 m. bažnyčia atnaujinta. Lietuvaičių švietimo draugija (slaptosios vienuolės) 1925 m. įkūrė dvimetę mergaičių žemės ūkio mokyklą. 1932 m. įsigytos medžio drožybos Kryžiaus kelio stotys, darytos Italijoje. 1935 m. pastatyta parapijos salė.

Architektūra 
Bažnyčia savo forma primena paaukštintą tradicinį gyvenamąjį namą, stačiakampio plano, su prišlieta zakristija, bokšteliu. Joje įrengti 4 barokiniai altoriai. Šventoriaus tvora akmenų mūro. Jame stovi medinė 2 tarpsnių varpinė; čia palaidotas altarista Kazimieras Viršila (1913 m.–1981 m.).

Nuorodos 
 Bažnytiniai dokumentai

Tauragės rajono bažnyčios
Šv. Jono Krikštytojo bažnyčios
Akmenės Šv. Onos bažnyčia

Akmenės Šv. Onos bažnyčia – bažnyčia, stovinti Akmenėje, Dabikinės (Ventos dešiniojo intako) dešiniajame krante.

Istorija 
Dirvėnų valsčiaus 1561 m. inventoriuje Akmenė vadinama Dabikine, nurodyti 3 valakai kunigo žemės. Bažnyčiai 1596 m. dovanoti 48 valakai žemės, įsteigta parapinė mokykla.

1705 m. bažnyčia sudegė, netrukus atstatyta. Suirusi bažnyčia 1802 m. nugriauta ir 1806 m. pastatyta nauja. Jai priklausė Pakempinių kaimas. Akmenėje nuo 1836 m. klebonavo kalbininkas Kalikstas Kasakauskas (apie 1792–1886 m.; palaidotas Akmenės kapinėse). Akmenės vikaras Ipolitas Savickis 1863 m. išėjo į sukilimą, pakliuvo į nelaisvę, buvo ištremtas į Tobolską. Dabartinė mūrinė – neogotikinė pseudobazilikinė vienbokštė bažnyčia pastatyta 1907–1912 m.

Architektūra 
Bažnyčia neoromaninė, kryžminio plano, vienabokštė, su bokšteliais, projekto architektas K. E. Strandmanas. Bokštas 58,5 m aukščio su aštuonkampe smaile. Akmenų sienos su raudonų plytų mūro ir tinkuotomis detalėmis, spalvinguose fasaduose išryškėja po didelę smailiaarkę nišą su langų rože. Yra 5 altoriai. Šventorius apmūrytas. Jame įrengtos mūrinės Kryžiaus kelio stočių koplytėlės.

Šaltiniai

Nuorodos 

 Akmenės Šv. Onos bažnyčia

Akmenės rajono bažnyčios
Akmenė